**И.бр.552/2019**

Димитар Наумоски како заменик на Извршителот Андреја Буневски од Скопје, ул.Аминта Трети бр.54, врз основа на барањето за спроведување на извршување од доверителот СТОПАНСКА БАНКА А.Д. Битола со ЕДБ 4002995103351 и ЕМБС 5026377 и седиште на ул.Добривое Радосављевиќ бр.21, засновано на извршната исправа Нотарски акт ОДУ.бр.646/2018 од 01.10.2018 година на Нотар Ана Јолакоска од Скопје, против должникот Друштво за градежништво, производство, трговија и услуги АМЕРИЦАН ЦОНСТРУЦТИОН 2008 ,АМЕРИЦАН ЦОНСТРУЦТИОН 2008 ДООЕЛ експорт-импорт Скопје, со ЕДБ 4030008048372 и ЕМБС 6421342 и седиште на БУЛЕВАР ПАРТИЗАНСКИ ОДРЕД 40/1-1, за спроведување на извршување, на ден 18.07.2019 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА ПРВА ПРОДАЖБА со усно јавно наддавање на недвижноста означена како:

* Деловна просторија, со површина од 54 м², која лежи на КП.бр.5585 дел 1, зграда 1, влез 01, кат ПР, број 002, запишан во лист за предбележување на градба бр.50390 за КО Кисела Вода 1 при АКН – Центар за катастар на недвижности Скопје, на должникот Друштво за градежништво, производство, трговија и услуги АМЕРИЦАН ЦОНСТРУЦТИОН 2008 ,АМЕРИЦАН ЦОНСТРУЦТИОН 2008 ДООЕЛ експорт-импорт Скопје, со ЕДБ 4030008048372 и ЕМБС 6421342 и седиште на БУЛЕВАР ПАРТИЗАНСКИ ОДРЕД 40/1-1.

Продажбата ќе се одржи на ден 27.08.2019 година во 12:00 часот во просториите на извршителот Андреја Буневски на ул.Аминта Трети бр.54 (по старо ул.Ленинова бр.54) во Скопје. Почетната вредност на недвижноста, утврдена за првото усно јавно наддавање изнесува 3.753.394,00 денари, под која недвижноста не може да се продаде на првото јавно наддавање. Недвижноста е оптоварена со следните товари и службености: Заснована хипотека врз основа на Нотарски акт ОДУ.бр.646/2018 од 01.10.2018 година на Нотар Ана Јолакоска од Скопје и налог за извршување врз недвижност (врз основа на член 166 од Законот за извршување, а во врска со членот 205 А став 8 од законот за изменување и дополнување на законот за извршување сл.весник бр.233 за 2018 година) И.бр.552/2019 од 12.02.2019 година на Извршител Андреја Буневски. Должникот кој како сопственик домува во продадената семејна станбена зграда или стан не го задржува правото да домува тука и е должен зградата односно станот да ги испразни во рок од 30 дена од денот на доставување на заклучокот за предавање во владение на недвижност, а ако тоа не го стори, извршителот на предлог од купувачот присилно ќе го изврши испразнувањето на зградата односно станот. На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста, односно износ од 375.339,00 денари. Уплатата на паричните средства на име гаранција се врши на жиро сметката од извршителот со бр.240010001043021 депонент во Универзална Инвестициона Банка АД Скопје, најдоцна 1 (еден) ден пред продажбата. Даночните обврски по основ на продажбата паѓаат на товар на купувачот. На понудувачите чија понуда не е прифатена, гаранцијата им се враќа веднаш по заклучувањето на јавното наддавање. Најповолниот понудувач-купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а од положената гаранција ќе се намират трошоците на новата продажба и ќе се надомести разликата меѓу цената постигната на поранешната и на новата продажба. Овој заклучок ќе се објави во следните средства за јавно информирање дневен весник Нова Македонија. Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

|  |
| --- |
| Димитар Наумоски како заменик на Извршител Андреја Буневски |